கேள்வி: பாட்நகர் குண்டுவெடிப்பு பற்றி விளக்கவும்.
பதில்: பாட்நகர் குண்டுவெடிப்பு (Patnagarh bombing செய்தி அறிக்கைகளில் பட்நகர் சிப்பம் வெடிகுண்டு என்றும் குறிப்பிடப்படுகிறது) 23 பிப்ரவரி 2018 அன்று இந்திய மாநிலமான ஒடிசா பலாங்கீர் மாவட்டம் பாட்நகரில் நடந்த ஒரு குண்டுவெடிப்பு சம்பவமாகும். சௌமியா சேகர் சாகு எனும் 26 வயது மென்பொருள் பொறியாளாரது வீட்டிற்கு அனுப்பப்பட்ட சிப்ப குண்டு வெடிப்பினால் அவரது பெரிய அத்தை ஜெமாமணி சாகுஆகியோர் கொல்லப்பட்டனர். திருமணம் ஆன சில நாட்களில் இவர் சிப்ப குண்டு வெடிப்பினால் கொல்லப்பட்டார். இவரின் மனைவி ரீமா பலத்த காயமடைந்தார். பல மாத விசாரணைக்குப் பிறகு,சௌமியாவின் தாயாரின் சக ஊழியரைக் கைது செய்தனர்.
கேள்வி: பாட்நகர் குண்டுவெடிப்பு - நிகழ்வு பற்றி தகவல் சொல்.
பதில்: 23 பிப்ரவரி 2018 அன்று, சௌமியா சேகர் சாகு மற்றும் ரீமா சாகுவின் திருமணத்திற்கு ஐந்து நாட்களுக்குப் பிறகு, சௌமியா வீட்டிற்கு வந்த சிப்பத்தினைத் திறந்து பார்த்த போது இந்தியாவின் ஒடிசாவின் பாட்நகரில் உள்ள அவர்களின் வீட்டில் குண்டுவெடிப்பு ஏற்பட்டது. அந்த சிப்பத்தில் இருந்த முகவரியானாது அவர்கள் இரண்டு பேருக்கும் தெரியாத முகவரியில் இருந்து வந்துள்ளது. அந்த முகவரி இவர்களது வீட்டில் இருந்து சுமார் 230 கிலோ மீட்டர் தூரம் உள்ள ராய்ப்பூர், சத்தீஸ்கர் உள்ள எச். கே. சர்மா எனும் பெயரில் இருந்து வந்துள்ளது. அதனை பற்றி கூறுகையில் சௌமியா, அந்த சிப்பம் பார்ப்பதற்கு திருமணப் பரிசு போல இருந்தது. அந்த முகவரியில் இருந்தவர் யார் என எனக்குத் தெரியாது, மேலும் ராய்ப்பூரில் எனக்குத் தெரிந்தவர்கள் யாருமே கிடையாது எனக் கூறினார். இந்தக் குண்டு வெடிப்பின் காரணமாக வீட்டின் மேற்கூரை பாதிப்படைந்தது, சுவர்களில் விரிசல்கல் ஏற்பட்டது. அந்த சம்பவத்தின் போது அவரைப் பார்க்க வந்த சௌமியாவின் அத்தை ஜெமாமணிக்கு 90% தீக்காயங்கள் ஏற்பட்டு மருத்துவமனைக்கு செல்லும் வழியில் இறந்தார். பலத்த காயங்களுடன் ரீமா மருத்துவமனைக்கு கொண்டு செல்லப்பட்டார்.
கேள்வி: பாட்நகர் குண்டுவெடிப்பு - கைது குறித்து விரிவாக சொல்லுங்கள்.
பதில்: ஏப்ரல் 2018 இல், பாலாங்கீர் காவல் துறையினருக்கு அநாமதேய கடிதம் வந்தது, இது சௌமியாவின் "துரோகம்" மற்றும் பணம் இழப்பு காரணமாகவே இந்த சிப்பக் குண்டு வெடிப்பு நடந்ததாக அதில் இருந்தது. அதனை அனுப்பியவர் ஆர்.கே.சர்மா அல்ல, எஸ்.கே. சின்ஹா என்று கடிதத்தில் தெளிவுபடுத்தப்பட்டது, மேலும் அதில் "மூன்று நபர்கள் ஈடுபட்டுள்ளதையும்" குறிப்பிட்டுள்ளது. காவல் புலனாய்வாளர்கள் நான்கு வெவ்வேறு நகரங்களில் ஒரு மாதத்திற்கு மேலாக விசாரணை மேற்கொண்டனர். இறுதியாக,சௌமியாவின் தாயார் அந்த கடிதத்தினைப் படித்ததில் அதில் உள்ள சொற்றொடர் தனக்கு நன்கு பரிச்சயமானதாக இருந்ததாகக் கூறினார்.